หุ้นเช้าทรุดหนัก15จุดแนะลดพอร์ตเหลือ30%
หุ้นเปิดการซื้อขายเช้านี้&nbsp;&nbsp; แดงเถือกทั่วเอเชีย ทรุดหนัก 15 จุด แนะลดพอร์ตเหลือ30% นักวิจัย แนะนักลงทุนเลือกถือเงินสดเป็นหลัก
15 มี.ค. 2554

หุ้นเปิดการซื้อขายเช้านี้   แดงเถือกทั่วเอเชีย ทรุดหนัก 15 จุด แนะลดพอร์ตเหลือ30% นักวิจัย แนะนักลงทุนเลือกถือเงินสดเป็นหลัก
หุ้นเปิดการซื้อขายเช้าวันที่ 15 มี.ค.  แดงเถือกทั่วเอเชีย  นำโดยญี่ป่นดิ่งลงต่อ6.45% ส่วนฮ่องกง  ทรุดกว่า 4.27%  หรือรูดลงแรงกว่า  997 จุด มีผลกระทบต่อดัชนีหุ้นไทยเปิดมาถูกถล่มตั้งแต่เช้า 15 จุดเศษหรือ1.56% แต่ยังคงซื้อขายเหนือ  1,006 จุด นำโดยหุ้นปตท.(PTT)ที่ขึ้นXD แจกเงินปันผลหุ้นละ 5.50 บาท ทรุดลงไปถึง340บาทก่อนกระเตื้องมาซื้อขายบริเวณ 342 บาท ติดลบ 7 บาท หรือกว่า 2% 
ฝ่ายวิจัยบล.เอเซียพลัส แนะนำให้นักลงทุนยังคงเลือกถือเงินสดเป็นหลักราว 70% ของพอร์ตการลงทุน เนื่องจากการฟื้นฟูของเศรษฐกิจญี่ปุ่นจะต้องใช้ระยะเวลาอีกค่อนข้างนาน จะกดดันตลาดหุ้นญี่ปุ่นยังคงตกต่ำต่อเนื่อง  ส่งผลเชิงลบต่อการลงทุนในตลาดหุ้นโลกให้มีความผันผวนสูงมาก 
อย่างไรก็ตาม นักวิเคราะห์ธนชาตกลับมองสวนทางตลาด คาดดัชนี อยู่ในทิศทางปรับขึ้น เป้าหมายแนวต้าน 1,055 จุด เน้นไปที่การลงทุนหุ้นขนาดใหญ่ในหมวดสำคัญ ทั้งพลังงาน ปิโตรเคมี สื่อสาร และธนาคารที่ฟื้นตัวกลับขึ้นมาเร็วกว่าที่คาดไว้  เช่น บริษัทบ้านปู(BANPU)